**ΑΣΚΗΣΕΙΣ ΣΤΙΣ ΕΙΔΙΚΕΣ, ΒΟΥΛΗΤΙΚΕΣ ΚΑΙ ΕΝΔΟΙΑΣΤΙΚΕΣ ΠΡΟΤΑΣΕΙΣ**

**1.**  Να **αντικαταστήσετε** με δευτερεύουσες ονοματικές **προτάσεις** τα **αντικείμενα** των ρημάτων στα παρακάτω παραδείγματα, κάνοντας και οποιαδήποτε άλλη απαραίτητη μεταβολή.

α) Αναγνωρίζω το σφάλμα μου.

β) Εύχομαι τη γρήγορη ανάρρωση σου.

γ) Κανένας δεν ήξερε το όνομα του χωριού.

δ) Ο επιτηρητής ανακοίνωσε τη λήξη του χρόνου.

ε) Φοβάται την αρρώστια και τρέμει το θάνατο.

**2.** Να βρείτε τις **ειδικές**, **βουλητικές** και **ενδοιαστικές** προτάσεις και να προσδιορίσετε το **συντακτικό** τους **ρόλο.**

α) Υποθέτω ότι θα έρθει σε μια ώρα.

β) Ήθελε να του πάω το φαγητό στο κρεβάτι.

γ) Φοβάμαι μήπως δεν έρθει το βράδυ στην παράσταση.

δ) Διαδίδεται ότι η διευθύντρια του σχολείου παραιτήθηκε.

ε) Είναι φανερό ότι δε σε συμπαθεί.

στ) Αυτό ακριβώς σκέφτεται συνέχεια, μήπως δεν τον συμπαθούν οι φίλοι του.

ζ) Δυστυχώς πρέπει να φύγεις.

η) Του ανακοίνωσαν ότι από αύριο θα λειτουργεί κανονικά το τηλέφωνο.

θ) Ζούσε πάντα με τον ίδιο φόβο, μήπως καταλάβουν την πραγματική ταυτότητά του.

ι) Είναι απαραίτητο να καθαρίζεις τακτικά το δωμάτιό σου.

ια) Και βλέπω τα φύλλα να πέφτουν με κυματιστές κινήσεις στη γη.

ιβ) Αυτό της το λάθος, να του εμπιστευτεί το μυστικό της, θα το πλήρωνε σε όλη της τη ζωή.

ιγ) Ανησυχούσε μήπως κάνει κάποιο λάθος στο διαγώνισμα.

ιδ) Κατάλαβε που στεναχωρήθηκε ο πατέρας και σώπασε.

**3.** Να συμπληρώσετε τις παρακάτω περιόδους με το κατάλληλο **ρήμα** ή **φράση** εξάρτησης των ονοματικών προτάσεων:

α) Δεν ……………………………. να καπνίζεις στους διαδρόμους του νοσοκομείου.

β) ……………………………………………………..μήπως δεν ξαναγυρίσουν πίσω στην πατρίδα τους.

γ) …………………………………. πως αύριο θα πάμε εκδρομή.

δ) Ο δικτάτορας …………………………………… να αφήσει ελεύθερους τους κρατούμενους.

ε) Αυτό κυρίως ……………………………., μήπως γράψει άσχημα στις εξετάσεις.

στ) ………………………………….. μην σε ξεγελάσουν και σου πάρουν τα χρήματα.

ζ) Έχω …………………………………… μήπως τελικά δεν είναι τόσο ειλικρινής όσο νομίζουμε.

Είναι περιττό να ασχολούμαι με κάτι τόσο ασήμαντο.

η) Είχε μια …………………………, να δοθεί το δέμα έγκαιρα.

θ) Και ……………………………………….. τα φύλλα να πέφτουν με κυματιστές κινήσεις στη γη.

ι)Πήρα…………………………………………., ότι με ήθελες για κάτι σοβαρό.